පාසල් අයදුම්කරුවන් සඳහා වන නැවත සමීක්ෂණ අයදුම්පත්‍ර ප්‍රතිඵල ලේඛන සමඟ විදුහල්පතිවරුන් වෙත යවනු ලබන අතර, පෞද්ගලික අයදුම්කරුවන් විභාග දෙපාර්තමේන්තුව පළ කරනු ලබන දැන්වීම අනුව සිය අයදුම්පත්‍රය සම්පූර්ණ කර එවිය යුතු වනවා.ජීව විද්‍යා අංශයේ පළමු ස්ථානය හිමි කර ගත්තේ ගම්පහ - රත්නාවලී බාලිකා විද්‍යාලයේ කලනි සමුදා රාජපක්ෂ සිසුවියයි.කොළඹ ඩී.එස්. සේනානායක විද්‍යාලයේ රවිඳු ශෂික එම විෂය ධාරාවේ දෙවන ස්ථානය ද මාතලේ සහිරා විද්‍යාලයේ එම්.ආර්.එම්. හකීම් කරීම් තුන් වන ස්ථානය ද හිමි කරගෙන තිබෙනවා.භෞතික විද්‍යා විෂය ධාරාවේ දිවයිනේ ප්‍රථම ස්ථානයට පත්වුණේ කොළඹ විශාඛා විද්‍යාලයේ චතුනි හංසනී විජේගුණවර්ධනයි.